CELEX: 32020D0610
Language: el
Date: 2020-05-04 00:00:00
Title: Απόφαση (ΚΕΠΠΑ) 2020/610 του Συμβουλίου της 4ης Μαΐου 2020 σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης

5.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 142/5
               
            
         ΑΠΟΦΑΣΗ (ΚΕΠΠΑ) 2020/610 ΤΟΥ ΣΥΜΒΟΥΛΙΟΥ
         της 4ης Μαΐου 2020
         σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29 και το άρθρο 31, παράγραφος 1,
         Εκτιμώντας τα ακόλουθα:
         
                     (1)
                  
                  
                     Στις 18 Ιουνίου 2018, το Συμβούλιο εξέδωσε την απόφαση (ΚΕΠΠΑ) 2018/882 (1), η οποία προβλέπει την παράταση της ισχύος των εθνικών αδειών εισόδου και παραμονής ορισμένων Παλαιστινίων στο έδαφος των κρατών μελών, που αναφέρονται στην κοινή θέση 2002/400/ΚΕΠΠΑ του Συμβουλίου (2), για περαιτέρω περίοδο 24 μηνών.
                  
               
                     (2)
                  
                  
                     Βάσει αξιολόγησης της εφαρμογής της κοινής θέσης 2002/400/ΚΕΠΠΑ, το Συμβούλιο θεωρεί σκόπιμη την παράταση της ισχύος των εν λόγω αδειών για περαιτέρω περίοδο 24 μηνών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα κράτη μέλη που αναφέρονται στο άρθρο 2 της κοινής θέσης 2002/400/ΚΕΠΠΑ παρατείνουν την ισχύ των εθνικών αδειών εισόδου και παραμονής που χορηγούνται δυνάμει του άρθρου 3 της εν λόγω κοινής θέσης για περαιτέρω περίοδο 24 μηνών, αρχής γενομένης από τις 31 Ιανουαρίου 2020.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 4 Μαΐου 2020.
            
               
                  Για το Συμβούλιο
               
               
                  Ο Πρόεδρος
               
               G. GRLIĆ RADMAN
            
         
         
            (1)  Απόφαση (ΚΕΠΠΑ) 2018/882 του Συμβουλίου, της 18ης Ιουνίου 2018, σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης και την τροποποίηση της κοινής θέσης 2002/400/ΚΕΠΠΑ (ΕΕ L 155 της 19.6.2018, σ. 8).
         
            (2)  Κοινή θέση του Συμβουλίου, της 21ης Μαΐου 2002, σχετικά με την προσωρινή υποδοχή ορισμένων Παλαιστινίων σε κράτη μέλη της Ευρωπαϊκής Ένωσης (ΕΕ L 138 της 28.5.2002, σ. 33).